
I.

Charakteristika

1. Nebezpečenstvo úrazu elektrickým prúdom spočíva v jeho prechode ľudským telom a môže mať za následok zastavenie srdcového svalu, jeho ochrnutie a prerušenie krvného obehu. Účinkom elektrického prúdu môže dôjsť k popáleniu tela elektrickým oblúkom, ochrnutiu časti tela a k poškodeniu tkaniva. 

2. K prechodu elektrického prúdu ľudským telom dôjde pri dotyku dvoch bodov s rozdielnym elektrickým potenciálom holými časťami tela alebo nedostatočne izolovanými časťami tela súčasne. Vzhľadom na to, že elektrické siete sú spravidla uzemnené, k prechodu elektrického prúdu telom môže dôjsť aj následkom dotknutia sa vodiča pod napätím.

3. Následky pôsobenia elektrického prúdu na ľudské telo závisia 
a) od druhu elektrického prúdu (jednosmerného alebo striedavého),

b) od napätia (nízkeho alebo vysokého), 

c) od frekvencie prúdu, 

d) od prechodového odporu miest dotyku tela s časťami pod napätím (napríklad vlhká pokožka alebo suchá pokožka, mokrá tráva alebo suchý asfaltový povrch), 

e) od intenzity prúdu (vyvolanie svalových kontrakcií, ktoré neumožňujú, aby sa postihnutý sám uvoľnil z dosahu pôsobenia elektrického prúdu), 

f) od cesty prechodu prúdu telom, t. j. či sú na cestách prechodu dôležité orgány, napríklad srdce alebo mozog,

g) od dĺžky pôsobenia elektrického prúdu; čím dlhší čas prúd pôsobí, tým horšie sú následky.
4. Odolnosť proti pôsobeniu elektrického prúdu na ľudský organizmus je individuálna a závisí od momentálnej dispozícii každého jednotlivca.
5. Hranice bezpečných malých napätí živých častí elektrických zariadení podľa priestorov: 
	Priestory
	Bezpečné napätie do (V)

	
	striedavé
	jednosmerné

	normálne
	50
	100

	nebezpečné
	25
	60

	zvlášť nebezpečné
	12
	25


6. Hraničné hodnoty ustáleného prúdu pretekajúceho činným odporom 2 000 W v prípade, ak toto obmedzenie bude zároveň spĺňať podmienky ochrany pred úrazom elektrickým prúdom., pričom nesmie prekročiť tieto hodnoty: 
	Druh prúdu
	Hraničné hodnoty (mA)

	striedavý prúd
	3,5

	jednosmerný prúd
	10


7.  Rozdelenie elektrických zariadení podľa napätia: 
	Označenie napätia
	Názov zariadenia
	Menovité napätie

	
	
	v uzemnenej sústave
	v izolovanej sústave

	
	
	medzi vodičom a zemou
	medzi vodičmi
	medzi vodičmi

	mn
	malého napätia
	do 50 V **) vrátane
	do 50 V **) vrátane
	do 50 V **) vrátane

	nn
	nízkeho napätia
	nad 50 V do 600 V vrátane
	nad 50 V *) do 1000 V **) vrátane
	nad 50 V *) do 1000 V **) vrátane

	vn
	vysokého napätia
	nad 0,6 kV a menšie ako 30 kV
	nad 1 kV a menšie ako 52 kV
	nad 1 kV a menšie ako 52 kV

	vvn
	veľmi vysokého napätia
	od 30 kV a menšie ako 171 kV
	od 52 kV a menšie ako 300 kV
	od 52 kV a menšie ako 300 kV

	zvn
	zvlášť vysokého napätia
	-
	od 300 kV do 800 kV vrátane
	-

	uvn
	ultra vysokého napätia
	-
	nad 800 kV
	-


7. Informačné zariadenia s napätím medzi vodičmi v izolovanej sústave do 85 V vrátane sa pokladajú za zariadenia mn. Pre jednosmerné zariadenia je hranica medzi malým napätím  a nízkym napätím 120 V a medzi nízkym napätím a vysokým napätím         1 500 V.
8. Ochranné pásmo – priestor určený na zabezpečenie spoľahlivej prevádzky výrobných zariadení a rozvodných zariadení a na ochranu života, zdravia a majetku osôb. Ochranné pásmo sa nevzťahuje na vonkajšie vedenie nízkeho napätia. Ochranné pásmo je vymedzené zvislými rovinami vedenými po obidvoch stranách vedenia vo vodorovnej vzdialenosti meranej kolmo na vedenie, ktoré predstavuje 
a) v prípade vonkajších vedení od krajného vodiča vedenia na každú stranu 

1a. pri napätí nad 1 kV do 35 kV vrátane 7 m, 

2a. pri napätí nad 35 kV do 110 kV vrátane 12 m, 

3a. pri napätí nad 110 kV do 220 kV vrátane 15 m, 

4a. pri napätí nad 220 kV do 400 kV vrátane: 20 m, 

5a. pri napätí nad 400 kV: 30 m,
b) ochranné pásmo murovanej elektrickej stanice je vymedzené zvislými rovinami vo vodorovnej vzdialenosti 20 m od oplotenia alebo od múru objektu, 

c) ochranné pásmo vonkajšej stožiarovej elektrickej stanice vn/nn je v okruhu 7 m od podpier, 

d) v prípade podzemných vedení do 110 kV vrátane a vedení riadiacej, meracej a zabezpečovacej techniky predstavuje 1 m a nad 110 kV 3 m po obidvoch stranách krajného kábla.

II.
Predpokladaný výskyt

1. Nebezpečenstvo úrazu elektrickým prúdom hrozí na miestach, kde sú elektrické zariadenia a vedenia elektrického prúdu. Elektrické zariadenia umiestnené na verejne prístupných miestach sa označujú bezpečnostnou tabuľkou alebo symbolom blesku červenej farby. Stožiare vedení elektrického prúdu od 1 kV do 35 kV majú bezpečnostnú tabuľku vtedy, ak sú v súbehu alebo ak križujú komunikáciu. Všetky stožiare vonkajšieho elektrického vedenia prúdu nad 35 kV sú vybavené bezpečnostnou tabuľkou. 

2. Možnosť rozpoznania nadzemného vysokého vedenia napätia: 

a) vysoké napätie (vn) – spravidla tri vodiče pripevnené na najmenej 30 cm vysokých izolátoroch, 

b) veľmi vysoké napätie (vvn) – vodiče pripevnené pomocou reťazových izolátorov alebo tyčových izolátorov dĺžky najmenej 1 m.
3.  Zdrojom nebezpečenstva úrazu elektrickým prúdom pri zásahu hasičských jednotiek sú najmä
a) narušené elektrické rozvody (poškodená izolácia vodičov, zaplavené elektrické vedenie a zariadenie), 
c)       b) náhradné zdroje elektrickej energie (akumulátory, UPS, elektrocentrály), 
d) iné a na mieste zásahu ťažko rozpoznateľné rozvody s elektrickou energiou (rozhlas po drôte, miestny rozhlas), 

e) krokové napätie do 20 m od vodičov elektrického vedenia prúdu spadnutých na zem (najmä vysokého napätia a veľmi vysokého napätia), 

f) statická elektrina (elektrické iskry medzi pohybujúcimi sa časťami strojov a podobne), 

g) zostatkové náboje, a to najmä pri vypnutých kábloch vysokého napätia, 

h) indukované napätie (po vypnutí elektrických zariadení, ktoré nie sú zabezpečené skratovaním, výnimočne na veľkých kovových predmetoch, ktoré sú izolované od zeme – mobilná hasičská technika, traktorové prívesy a návesy, kombajny).

III.
Ochrana

1. Pred začatím akýchkoľvek činností v blízkosti elektrických vonkajších vedení nn, vn, zvn a v ochranných pásmach týchto vedení musí osoba, ktorá prácu organizuje alebo riadi, informovať všetkých zainteresovaných o nebezpečenstve, ktoré hrozí od elektrického vedenia. 

2. Z hľadiska taktiky hasičských jednotiek pri zásahu možno zabezpečiť ochranu hasičov pred nebezpečenstvom úrazu elektrickým prúdom

a) vypnutím elektrického prúdu v elektrických zariadeniach a vo vedeniach pri zásahu jednotky na mieste, kde hrozí hasičom nebezpečenstvo úrazu elektrickým prúdom a iným spôsobom nie je možné zaistiť ich bezpečnosť, ako aj zaistením proti novému nekontrolovanému zapnutiu alebo indukcii elektrického napätia, 
b) obmedzením pobytu v priestore ochranného pásma, voľbou bezpečnej vzdialenosti od zariadenia a vedenia pod elektrickým napätím, 

c) použitím vhodnej hasiacej látky na hasenie elektrických zariadení a vedení elektrického prúdu pod elektrickým napätím.

3.   Vypnutie elektrického prúdu: 

a) 
vypnutie elektrického prúdu nízkeho napätia môže vykonávať osoba bez odbornej spôsobilosti, preukázateľne zoznámená s možným nebezpečenstvom napríklad hasič určený veliteľom zásahu,
b) vypnutie vysokého napätia a veľmi vysokého napätia elektrického prúdu               a zabezpečenie vedenia musí vykonať odborný zamestnanca prevádzkovateľa    (v mimoriadnych prípadoch – havária, ohrozenie života alebo hroziaca veľká škoda – vypnutie a zabezpečenie elektrického zariadenia možno vykonať bez príkazu „B“); osoba bez elektrotechnickej kvalifikácie nesmie začať prácu skôr, ako mu odborný zamestnanec elektrického zariadenia odovzdá vypnuté a zaistené pracovisko; jeho beznapäťový stav musí osoba, ktorá ho zabezpečila, preukázať dotknutím sa vypnutých častí holou rukou; táto osoba súčasne vykonáva bezpečnostný dozor nad osobami vykonávajúcimi záchranné práce a hasenie požiaru, 

4.   Zvláštnosti pri vypínaní elektrického prúdu: 

      a) v miestnostiach domov treba odpojiť zdroj elektrického prúdu v postihnutom úseku; pri pochybnostiach, či je ohrozený úsek vypnutý a pri požiari alebo záplave, treba vypnúť hlavný domový prívod, 
b) pri požiari celých stavieb musí byť vypnuté vonkajšie vedenie silového zariadenia po vedení v okruhu 30 m, 
c) prípojku alebo prívod vysokého napätia pre obec alebo závod môže vypnúť osoba určená na túto činnosť rozvodným energetickým podnikom, ktorá súčasne zabezpečí vypnutý stav v súlade so súvisiacimi všeobecne záväznými právnymi predpismi a technickými normami, 
d) pri vypnutí elektrického prúdu treba zistiť, či nedošlo k prerušeniu dodávky elektrického prúdu pre dôležité zariadenia, ktoré by mohli havarovať, hasičské čerpadlá, núdzové osvetlenie evakuačných ciest a zariadení potrebných na evakuáciu osôb a materiálu, napríklad výťahy, 
e) ak nie je možné elektrický prúd vypnúť, musí byť o tom vyrozumený veliteľ zásahu.

4. Obmedzenie pobytu v priestore ochranného pásma alebo v blízkosti vedenia elektrického prúdu: 

a) pri prácach alebo pri pobyte v blízkosti elektrického zariadenia sa nesmú osoby bez elektrotechnickej kvalifikácie priblížiť telom a  ani predmetom k nekrytým častiam elektrického zariadenia pod napätím bližšie ako na tieto vzdialenosti: 

	Menovité napätie (kV)
	Vzdialenosť (m)

	nad
	do vrátane
	

	 
	1
	1

	1
	35
	2

	35
	110
	3

	110
	220
	4

	220
	400
	5


b) v ochrannom pásme elektrického vedenia a staníc je zakázané vykonávať činnosti ohrozujúce spoľahlivosť a bezpečnosť ich prevádzky alebo životy, zdravie a majetok osôb, 

c) v ochrannom pásme podzemného vedenia je zakázané prechádzať cez vedenia mechanizmami s celkovou hmotnosťou väčšou ako 3 t; vykonávať zemné práce možno len zo súhlasom prevádzkovateľa, 

d) pri práci v ochrannom pásme elektrického vedenia treba zabezpečiť elektrostatický zvod vodivých častí hasičskej techniky, napíklad reťazami, 

e) zdržiavať sa s hasičskou technikou pod vedením s napätím 220 kV až 400 kV možno len na nevyhnutný čas a pohybovať sa podľa možnosti kolmo na vedenie vzhľadom na nebezpečenstvo indukcie, 

f) nepribližovať sa k pretrhnutým vodičom spadnutým na zem a nedotýkať sa ich.

5.  Použitie vhodných hasiacich prostriedkov: 

     a)  zariadenia pod nebezpečným elektrickým napätím nehasíme vodou ani penou, ak nie je ustanovené inak, 

b) hasiaca látka na zariadenie pod elektrickým napätím musí zodpovedať danému napätiu, jeho dodávka na plochu hasenia musí vychádzať z bezpečnej vzdialeností, t. j.  z priestoru mimo ochranného pásma.

6.  Ochranné prostriedky a ďalšie zariadenia: 

a) osobné ochranné pracovné prostriedky príslušníka, 

b) náradie a ochranné pomôcky na vypnutie alebo na prerušenie elektrického prúdu (izolované kliešte, rukavice a podobne), 

c) vyslobodzovací hák na prípadné vyslobodenie osôb zasiahnutých elektrickým prúdom.

